|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 138  tel. (269) 2-20-48, fax (269) 2-23-02,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 138  тел. (269) 2-20-48, факс (269) 2-23-02,  E-mail: consiliul@hincesti.md |

**D E C I Z I E**

**mun. Hînceşti**

**din \_\_\_\_\_\_\_\_\_iunie 2024 nr. 03/\_\_\_**

**Cu privire la instituirea Comisiei pentru identificarea**

**terenurilor degradate, delimitarea lor și constituirea**

**perimetrelor de ameliorare prin împădurire**

Întru soluționarea demersului primarului satului Ciuciuleni, dl Grigoraș Gheorghe, privind constituirea perimetrelor de ameliorare prin împădurire într-un șir de terenuri din hotarele unității administrativ-teritoriale supuse procesului de degradare (nr. 28 din 10.04.2024) și având în vedere faptul că procesele erozionale și de alunecare a terenurilor, ca factori principali în sporirea degradării acestora, au luat o amploare alarmantă în tot teritoriul raionului, în conformitate cu prevederile art. 5 al Legii Nr. 1041/2000 pentru ameliorarea prin împădurire a terenurilor degradate şi în temeiul art. 43alin. (2), art. 46 alin. (1) din Legea Nr. 436/2006 privind administraţia publică locală, Consiliul raional **DECIDE**:

1. Se institue comisie pentru identificarea terenurilor degradate, delimitarea lor şi constituirea în acestea a perimetrelor de ameliorare prin împădurire în următoarea componenţă:

*Preşedintele comisiei:*

- primarul unității administrativ-teritoriale, după caz;

*Secretarul comisiei:*

- specialistul pentru reglementarea regimului proprietății funciare, după caz;

*Membrii comisiei:*

- şeful Serviciului relaţii funciare şi cadastru;

- reprezentantul întreprinderii silvice sau ocolului silvic, după caz;

- reprezentatul Inspecției pentru protecția mediului Hîncești;

- reprezentantul Direcţiei agricultură şi alimentație;

- reprezentanți ai deținătorilor de terenuri, după caz.

1. După necesitate, în activitatea comisiei pot fi atrași specialiști din autoritățile administrative și instituțiile de cercetări și proiectări specializate, indicate în art. 5 din Legea Nr.1041/2000 pentru ameliorarea prin împădurire a terenurilor degradate.

1. Președintele comisiei va asigura:

- organizarea, în termeni rezonabili, inventarierea de către comisie în teritoriu a terenurilor degradate;

- perfectarea actelor privind terenurile degradate identificate și constituite în perimetre de ameliorare prin împădurire;

- contractarea întreprinderilor silvice sau unităților specializate care vor elabora documentația tehnico-economică de silvoameliorare a terenurilor degradate.

1. Se stabilește că lucrările de împădurire a terenurilor degradate, constituite în fonduri de silvoameliorare, vor fi realizate după scoatere, în modul stabilit, a terenurilor respective din circuitul economic.
2. Controlul realizării deciziei date se pune în seamă vicepreşedintelui raionului responsabil pe domeniul agricultură (dl VARTIC Dimitri).
3. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării, potrivit prevederilor Codului Administrativ nr.116/2018.

**Preşedintele şedinţei: \_\_\_\_\_\_\_\_\_\_\_\_\_\_\_\_\_\_**

Contrasemnează:

**Secretarul Consiliului**

# **Raional Hînceşti \_\_\_\_\_\_\_\_\_\_\_\_\_\_\_\_\_\_\_ Elena MORARU TOMA**

Inițiat: \_\_\_\_\_\_\_\_\_\_\_\_\_\_\_ Iurie Levinschi, Președintele raionului Hîncești;

Coordonat \_\_\_\_\_\_\_\_\_\_\_\_ Dimitri Vartic, vicepreședintele raionului;

Elaborat:\_\_\_\_\_\_\_\_\_\_\_\_\_\_\_ Victor Rachiu, șeful Serviciul relații funciare și cadastru

Avizat: \_\_\_\_\_\_\_\_\_\_\_\_\_\_\_ Sergiu Pascal, specialist principal (jurist) Aparatul Preşedintelui Raionului

**NOTA INFORMATIVĂ**

**la proiectul Deciziei**

**Cu privire la instituirea Comisiei pentru identificarea**

**terenurilor degradate, delimitarea lor și constituirea**

**perimetrelor de ameliorare prin împădurire**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești. Autorul proiectului de decizie este Rachiu Victor, șeful Serviciului relații funciare și cadastru. Cauza elaborării proiectului este demersul primarului satului Ciuciuleni de a identifica în teritoriul subordonat terenurile degradate care pot fi ameliorate prin împădurire. |
| **2. Modul de reglementare a problemelor abordate în proiect de cadru normativ în vigoare** |
| art. 5 din Legea Nr. 1041/2000 pentru ameliorarea prin împădurire a terenurilor degradate |
| **3. Scopul şi obiectivele proiectului** |
| Proiectul de Decizie urmărește scopul de a institui comisia raională ce va identifica terenurile degradate și va constitui perimetrele de ameliorare prin împădurire. |
| **4. Estimarea riscurilor legate de implementarea acestui proiect** |
| Riscuri în implementarea proiectului dat de decizie nu există. |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_\_ din \_\_\_\_\_ 2024, **Cu privire la instituirea Comisiei pentru identificarea terenurilor degradate, delimitarea lor și constituirea perimetrelor de ameliorare prin împădurire** nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești. |

Șeful Serviciului relații

funciare și cadastru Victor Rachiu